PMIndiaData/PMIndiaSum huggingface dataset:
লৌউ-শিংউ অমসুং মসিগী মরি লৈনবা হিরমশিংদা মতেং পীননবা ভারত অমসুং উজবেকিস্থানগী মরক্তা য়ানচে ইনবা মন্ত্রী মন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা লৌউ–শিংউ অমসুং মসিগী মরি লৈনবা হিরমশিংদা মতেং পীননবা ভারত অমসুং উজবেকিস্থানগী মরক্তা য়ানচে ইনবদা অয়াবা পীরে। মখাগী হিরমশিং অসিদা মতেং পীনবদা ভারত অমসুং উজবেকিস্থান্না য়ারে: লৈবাক অনিনা পাম্নবা আইনশিং, স্তেন্দার্দশিং অমসুং পোৎলমশিংগী সেম্পলগী মতাংদা পাউ পীথোক-পীশিন তৌনবা; উজবেকিস্থানদা জোইন্ত এগ্রিকলচর কলস্তরশিং লিংখৎপা; মহৈ-মরোং থাবগী লমদা লৈরিবা লৌশিং পীথোক-পীশিন তৌনবা; অনৌবা তেক্নোলোজীদা য়ুম্ফম ওইবা মরু পুথোক্নবগী লৌশিং পীথোক-পীশিন তৌনবা; নাকল অনিগী আইনশিংগী মতুংইন্না সিদ সর্তিফিকেসনগী মতাংদা লৌশিং পীথোক-পীশিন তৌনবা; কান্নবা মরুশিংগী সেম্পলশিং পীথোক—পীশিন তৌনবা। ইথৈ পীবা য়াউনা লৌউ-শিংউবা অমসুং মসিগা মরি লৈনবা থবকশিংদা ঈশিং ফজনা শীজিন্ননবা চাউখৎলবা তেক্নোলোজীশিং শীজিন্নবা হেনগৎহনবা; জিনেতিক্স, ব্রিদিং, বাইওতেক্নোলোজী, প্লান্ত প্রোতেক্সন, লৈবাক-লৈহাউ কনবা, মেকানাইজেসন, ঈশিং শীজিন্নবা অমসুং সাইন্তিফিক ওইবা থবকশিং শীজিন্নবগী মতাংদা অপুনবা সাইন্তিফিক রিসর্স পাংথোকপা; প্লান্তা ক্বারেনতাইনগী মতাংদা মতেং পীনবা; শা-ষন লোইবা, ঙানু-য়েন লোইবা, জিনোমিক্স অমসুং ক্বারেনতাইনগী খুদোংচাবশিং লিংখৎপগী থবক্তা মতেং পীনবা; লৌউ-শিংউ অমসুং চিঞ্জাক পুথোকপগী রিসর্স ইন্সতিত্যুৎশিংগী মরক্তা সাইন্তিফিক অমসুং থবক ওইনা মতেং পীনবা অমসুং ঈ-পাউ পীথোক-পীশিন তৌনবা। মসিদা একজিবিসনশিং, কনফরেন্সশিং অমসুং সিম্পোজিয়া য়াউরি। লৌউ-শিংউ অমসুং চিঞ্জাক ললোন-ইতিক তৌনবদা মতেং পীনবা; চিঞ্জাক পুথোক্নবা অপুনবা থবকশিং পায়খৎনবা খুদোংচাবশিং থিদোকপা; নাকল অনিনা পাম্নবা থবকশিংদা মতেং পীনবা য়ানবা অসি থবক ওইনা পায়খৎলকপা মতমদা থোরকপা খুদোংচাদবশিং লোইশিন্নবা লৈবাক অনিগী মীহুৎশিং য়াউবা জোইন্ত ৱার্কিং গ্রুপ অমা লিংখৎপা য়ানচে অসিদা য়াউরি অমসুং মসিনা নাকল অনিনা পায়খৎলকপা থবকশিং মতম মতমগী ওইনা য়েংশিনগনি। ৱার্কিং গ্রুপ অদুগী মীফম অদু চহি অনি কান্ন-কান্ননা ভারত অমসুং উজবেকিস্থানদা পাংথোক্কনি। য়ানচে অসি খুৎয়েক পীনবা হৌবদগী চৎনগনি অমসুং মসি চহি ৫ চৎনগনি অমসুং মখা তানা চহি ৫ মশা মরোমদোম শাংদোক্কনি। য়ানচে অসি লোইশিন্নবা নাকল অনিনা নোতিস থানরবা নুমিৎ অদুদগী থা ৬কী মতুংদা য়ানচে অদু থুপচিনগনি।
প্রধান মন্ত্রী অমসুং শ্রীলঙ্কাগী প্রধান মন্ত্রী হিজ এক্সিলেন্সী মহিন্দ্র রাজাপক্সাগী মরক্তা তেলিফোন্দা ৱারী শানখ্রে

শ্রীলঙ্কাগী প্রধান মন্ত্রী, হিস এক্সিলেন্সী মহিন্দ্র রাজাপক্সাদা মহাক্না শ্রীলঙ্কাগী পার্লিয়ামেন্ততা অহানবা ওইনা চংলবা মতুংদা চহি ৫০ মপুং ফাবগী হরাওবা ফোংদোকপা ওইনা প্রধান মন্ত্রীনা ঙসি ৱারী শাখ্রে। হিস এক্সিলেন্সী রাজাপক্সানা মহাক্কী শাংলবা পোলিতিকেল করীয়র অসিদা শ্রীলঙ্কাগী চাউখৎপদা লৌখিবা থৌদাংশিং অদুবু প্রধান মন্ত্রিনা নীংশিংখি অমসুং মহাক্কী তুংগী পুন্সিদা য়াইফবা ওইরসনু হায়না য়াইফ-পাউজেল পীখি। প্রধান মন্ত্রীনা, শ্রীলঙ্কাদা লৈবা ইন্দিয়ন-ওরিজিন তামিলশিংগী য়াম্না মমিং-চৎপা লুচিংবা, শ্রী অরুমুগন থোন্দামন্না খঙহৌদনা অমদি মনুং-মতম চাদনা লৈখিদবদা নুংঙাইতবসু ফোংদোকখি। ভারত অমসুং শ্রীলঙ্কাগী মরক্তা চাউখৎ-থৌরাংগী পার্তনরশিপ অসিবু খুমাং চাউশিলহনবদা শ্রী থোন্দামন্না লৌখিবা মরু ওইবা থৌদাং অদুবুশু নীংশিংখি। লুচিংবশিং অসিনা লৈরিবা কোবিদ-১৯গী লাইচৎ অসিনা হকশে অমসুং শেনমিৎলোন্দা কয়ামুক শোকহনবগে হায়বগী মতাংদা অমসুং মখোয়শিং অসিবু মায়োক্ননবগীদমক্তা লৈবাক অনি অসিনা লৌখৎলিবা পাম্বৈশিং অদুগী মতাংদা খন্নখ্রে। প্রধান মন্ত্রীনা চিরবা মতম অসিগী মনুং অসিদা শ্রীলঙ্কাদা অঙম্বা মতেং পাংনবগীদমক্তা ভারতনা শেম-শাদুনা লেপ্লি হায়না হিস এক্সিলেন্সী রাজাপক্সাদা থজবা পীখ্রে।
পি.এম.না ওক্তোবর ১১দা ইন্দিয়ন স্পেস এসোসিএসন লোঞ্চ তৌগনি

প্রধান মন্ত্রী শ্রী নরেন্দ্র মোদীনা ওক্তোবর ১১, ২০২১গী অয়ুক পুং ১১ তাবা মতমদা ভিদিও কনফরেন্সিংগী থোংদা ইন্দিয়ন স্পেস এসোসিএসন (আই.এস.পি.এ.) লোঞ্চ তৌগনি। মহাক্না মরু ওইবা থৌরম অসিদা স্পেস ইন্দস্ত্রীগী মীহুৎশিংগা লোয়ননা ৱারী-ৱাতায়সু শাগনি। ইন্দিয়ন স্পেস এসোসিএসন (আই.এস.পি.এ.)গী মরমদা আই.এস.পি.এ. অসি ইন্দিয়ন স্পেস ইন্দস্ত্রীগী অপুনবা মশক তাক্নবা পান্দম থম্লিবা স্পেস অমসুং সেতলাইত কম্পনীশিংগী মকোক থোংবা ইন্দস্ত্রী এসোসিএসন অমনি। মসিনা পোলিসীগী এদভোকেসী তৌগনি অমসুং সরকার অমদি মখোয়গী এজেন্সীশিং য়াওনা ইন্দিয়ন স্পেস দোমেন্দা লৈরিবা স্তেকহোল্দর পুম্নমক্কা থবক তৌমিন্নগনি। প্রধান মন্ত্রীগী আত্মনির্ভর ভারতকী ভিজিনগী মখাদা আই.এস.পি.এ.না ভারতপু আত্মনির্ভর ওইহন্নবা, তেক্নোলোজিদা খুমাং চাউশিনহন্নবা অমসুং স্পেস এরেনাদা মাংজিল থারিবা প্লেয়র অমা ওইহনবদা মতেং পাংগনি। আই.এস.পি.এ. অসি স্পেস অমসুং স্তেলাইত তেক্নোলোজীশিংদা এদভান্স ওইবা কেপাবিলিতীশিংগা লোয়ননা মাংজিল থারিবা হোম গ্রাউন অমসুং গ্লোবেল কোর্পোরেসনশিংনা রিপ্রজেন্ত তৌই। মখোয়গী ফাউন্দিং মেম্বরশিংদা লার্সন এন্দ তৌব্রো, নেলকো (তাতা গ্রুপ), ৱানৱেব, ভারত্তি এয়র্তেল, মেপমাইইন্দিয়া, ৱালচান্দনগর ইন্দস্ত্রীজ অমসুং অনন্ত তেক্নোলোজী লোমিতেদ য়াওরি। অতৈ মরু ওইবা মেম্বরশিংদা গোদ্রেজ, হুজ ইন্দিয়া, অজিস্তা-বি.এস.তি. এরোস্পেস প্রাইবেত লিমিতেদ, বি.ই.এল. সেন্তম ইলেক্ত্রোনিক্স, মেক্সর ইন্দিয়া য়াওরি।
জিওলোজী, মাইনিং অমসুং মিনরেল রিসোর্সগী লমদা মতেং পীননবা ভারত অমসুং জিম্বাবৱেগী মরক্তা এম ও য়ু তৌনবা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা জিওলোজী, মাইনিং অমসুং মিনরেল রিসোর্সগী লমদা মতেং পীননবা ভারত অমসুং জিম্বাবৱেগী মরক্তা এম ও য়ু তৌনবদা অয়াবা পীরে। এম ও য়ু অদু ২০১৮গী নবেম্বরগী ৩দা জিম্বাবৱেগী হারারেদা খুৎয়েক পীনখিবনি। চাউরাকপা শক্তমশিং: এম ও য়ু অসিগী পান্দমশিংদি নাকল অনিগী মরক্তা আইনশিং অমসুং থৌশিলগী মতাংদা ই-পাউ পীথোক-পীশিন তৌনবা, চাউখৎ-থৌরাংগী থবকশিং ৱাখল্লোনশিং পীথোক-পীশিন তৌননবা সেমিনারশিং পাংথোকপা, তেক্নোলোজীশিং পীনবা, ভেল্যু এদিসন হেনগৎহনবা অমসুং মাইনিং সেক্তরদা শেন থাদনবা খুদোংচাবশিং লৈহনবনি। হায়রিবা ৱাফমশিং অসিনা দোকুমেন্তেসন, দিসিমিনেসনগী থবকশিং পায়খৎপা ঙমহনগনি অমসুং ইন্নোবেসনগী পান্দমশিং ফংহনবা ঙমগনি। কান্নবশিং: মশক খঙদোক্লবা হিরমশিংদা ভারত অমসুং জিম্বাবৱেগী মরক্তা মতেং পীননবা থৌরাং অমা মসিগী এম ও য়ু অসিনা শেমগৎকনি। নুঙগীৱারোল: স্পেস তেক্নোলোজীগী লমদা মতেং পীননবা তাজকিস্থান্না পুখৎলকপা ৱাফমশিং অমুক হন্না য়েংশিনবদা, তাজকিস্থান্না মসিগী ওফিসিয়েলশিং লম শীজিন্নবা, লৌউ-শিংউগী মেনেজমেন্ত অমসুং দিজাস্তর মেনেজমেন্তগী লমদা ত্রেনিং পীবা পাম্লি। এম ই এগী আই তি ই সি প্রোগ্রামগী মখাদা ২০১৭গী জুলাই-দিসেম্বর ফাওবগী মনুংদা তাজকিস্থানগী ওফিসিয়েল ৬০ (বেতচ ৩) ইসরোগী ইন্দিয়ান ইন্সিতিতুৎ ওফ রিমোত সেন্সিং(এম আর এস)না অতেনবা মতমগী ত্রেনিং পীখ্রে। চৈরক অসিদা, তাজকিস্থানদা লৈবা ভারতকী এম্বেসেতর অমসুং এম ই এগী জোইন্ত সেক্রেতরি (য়ুরেসিয়া)না তাজকিস্থানগা স্পেসগী লমদা মতেং পীনবগী এম ও য়ু অসি থবক ওইনা হৌনবা খঙহনখি অমসুং ২০১৬গী নবেম্বরদা তাজকিস্থানদা লৈবা ভারতকী মিসন্না স্পেসগী মতেং পীনবগী দ্রাফ তৌরবা এম ও য়ু অদু ফংখি। নাকল অনিমক্না সরকারশিংগী মরক্কী এম ও য়ু অদু য়ানখি অমসুং মদু খুৎয়েক পীনখি অমসুং ভারতকী রাস্ত্রপতিনা তাজকিস্থানদা চৎপদা খুৎশীন্নখি।
মেদিকেল তরমিনেসন ওফ প্রেগনেন্সি(এমেন্দমেন্ত)বিল, ২০২০ মন্ত্রীমন্দলনা অয়াবা পীরে

মেদিকেল তরমিনেসন ওফ প্রেগনেন্সি এক্ত, ১৯৭১ এমেন্দ তৌনবা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মেদিকেল তরমিনেসন ওফ প্রেগনেন্সি(এমেন্দমেন্ত)বিল, ২০২০অয়াবা পীরে । বিল অসি লাক্লিবা সংসদকী মীফম মনুংদা পুথোক্কনি । এমেন্দ তৌগদৌরিবা অসিগী মরুওইবা শক্তমশিং : • চয়োল ২০ ফাওবগী মীরোনবা য়ৈথনবা প্রোভাইদর অমগী মত দরকার ওই অমসুং চয়োল ২০-২৪ ফাওবগী মীরোনবা য়ৈথনবা প্রোভাইদর অনিগী মত দরকার ওই । • অখন্নবা নুপীশিংগী অঙাং য়ৈথবা য়াবগী মতম চয়োল ২০দগী চয়োল ২৪দা হেনগৎহনবা অসি এম তি পি রুলশিংদা য়াওগনি অমসুং মসিদা রেপ মায়োক্নখিবীশিং, ইনসেস্তকী খুদোংথিবা নংলবশিং অমসুং অতোপ্পা খুদোংথিনিংঙাই ওইরবা নুপীশিং য়াওগনি । • মেদিকেল বোর্দনা পুক্নংগী অঙাং অদু ফিবম চাদ্রে হায়রবদি অপ্পর গেসতেসন লিমিত অসি চৎনরোই । এক্ত অসিগী রুলশিংগী মখাদা অকুপ্পা ৱারোলশিংগী মতম মতমগী মেদিকেল বোর্দনা পীগনি । • আইনগী মতুংইন্না অয়াবা পীরবা মীওই অমদা নত্তনা অঙাং য়ৈথখিবা নুপী অদুগী মমিং অমসুং অকুপ্পা ৱারোলশিং ফোংদোকপা য়াদে । মেদিকেল তরমিনেসন ওফ প্রেগনান্সি(এমেন্দমেন্ত) বিল, ২০২০: বিল অসি শেমদোক্নবা থৌরাং তৌরিবা অসিনা নুপীশিং অশোই-অঙাম থোক্তনবা অমসুং অঙাং য়ৈথবদা আইনগী ওইবা খুদোংচাবশিং ফংহন্নবা পান্দম থম্লি । এমেন্দ তৌনবা থৌরাং তৌরিবা অসিদা সব-সেক্সন খর মহুৎশীনগনি, হৌজিক চৎনরিবা মেদিকেল তরমিনেসন ওফ প্রেগনেন্সি এক্ত, ১৯৭১গী মখাদা অনৌবা ক্লোজ খরা হাপচিনগনি, লোয়ন্না চেকশিনবা অমসুং অশোই অঙাম থোকহন্দবগী মতাংদা য়াশিন্নবা অমতা লৈতনা মীরোনবা য়ৈথনবা অপ্পর গেসতেসন লিমিত অসি হেনগৎহনগনি । মসি নুপীশিং অশোই-অঙাম থোক্তনবা খোঙথাং অমনি অমসুং মসিনা নুপী কয়া কান্নবা ফংলগনি । পুক্নুংগী অঙাংশিং ফিবম চাদবগী নৎত্রগা নুপীশিংনা কে হেনবা মীওৎ-মীনৈ থেংনবদগী হৌজিক অয়াবা পীরবা য়ৈথবা য়াবগী মতম অসিগী ৱাংমদা অঙাং য়ৈথবা য়ানবা অয়াবা পীনবা কোর্তশিংদা ৱাকৎলকপা হন্দক তোইনা থেংনরি । য়ৈথবা য়াবগী মতম হেনগৎহনবা অসিনা অঙাং য়ৈথগদৌরিবা নুপীশিংগী ইকায়খুম্নবা, মনিংতম্বা, অরোন-অথুপ অমসুং অচুম্বা ফংহনবা ঙমগনি । নুপীশিং অশোই-অঙাম থোক্তনা অঙাং য়ৈথনবা ঙম্নবা অমসুং চাউখৎলবা মেদিকেল তেক্নোলোজি ফংনবা মরি লৈনবশিং অমসুং মিনিস্ত্রি কয়াগা কুপ্না খন্নরবা মতুংদা এমেন্দ তৌনবা ৱাফম হেল্থ অমসুং ফেমিলি ৱেলফিয়ার মিনিস্ত্রিনা পুখৎলকপনি ।
দবল্যু তি ওগী মিনিস্ত্রীয়েল মীফমদা শরুক য়ারিবা মন্ত্রীশিং/শক্নাইনরবশিংনা প্রধান মন্ত্রীগা উনখ্রে

নই দিল্লীদা পাংথোক্লিবা দবল্যু তি ওগী মিনিস্ত্রীয়েল মীফমদা শরুক য়ারিবা মন্ত্রীশিং অমসুং শকনাইরবশিংনা ঙসি প্রধান মন্ত্রী শ্রী নরেন্দ্র মোদীগা উনখ্রে। উনখিবা অদুদা মল্তিলেতরেল ত্রেদকা মরি লৈনবা তোঙান তোঙানবা শক্তমশিংদা খন্ন-নৈনখি। তোঙান তোঙানবা মন্ত্রীশিংনা মিনিস্ত্রীয়েল মীফম অসিবু ভারতনা য়ুম্বু ওইদুনা পাংথোকপা অসিদা থাগৎপা ফোংদোকখি। দবল্যু তি ওগী মিনিস্ত্রীয়েল মীফমদা খন্ন–নৈনরিবশিং অদুনা কান্নবা পুরক্লগনি হায়না শক্নাইরবশিং অদুবু তরাম্না ওক্লদুনা প্রধান মন্ত্রীনা থাজবা পীখি। অকনবা কনফ্লিক্ত রিজোলুসন মেকানিজম অসি দবল্যু তি ওগী মরুওইবা বেনেফিৎশিংগী মরক্তা অমনি হায়না মহাক্না ফোংদোকখি। মল্তিলেতরেল ত্রেদিং সিস্তেমদা খুদোং চাদবা মায়োক্নরিবশিং অদু থেংনগদবনি হায়না প্রধান মন্ত্রীনা হায়খি। দোহা রাউন্দ অমসুং বালি মিনিস্ত্রীয়েল মীফমদা লৌখিবা ৱারেপশিং অদু ইমপ্লিমেন্ত তৌগদবনি হায়না মহাক্না ফোংদোকখি। মীফম অসিগীদমক ভারতকী বার্তনদা থৱায় য়াওনা পাউখুম পীরকখিবা অদুদা মহাক্না অপেনবা ফোংদোকখি। মসিনা মল্তিলেতরেলিজম অমসুং দবল্যু তি ওগী প্রিন্সিপলদা মালেমনা থাজবা থম্বগী খুদম অমনি হায়না মহাক্না ফোংদোকখি । থৌরম অদুদা কমর্স অমসুং ইন্দস্ত্রীগী মন্ত্রী শ্রী সুরেশ প্রভুসু শরুক য়াখি।
প্রধান মন্ত্রীনা ভারতকী ক্রিকেৎ তীমদা নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী ক্রিকেৎ তীম্বু মখোয়না ওস্ত্রেলিয়াগী খোংচৎ মায় পাক্লকপগীদমক নুংঙাইবা ফোংদোকখ্রে। প্রধান মন্ত্রীনা হায়খি, “ওস্ত্রেলিয়াদা ভারতকী ক্রিকেৎ তীম্না মায় পাক্লকপদা ঐখোয় পুম্নমক নুংঙাইবা ফাওই। মসিদা নীংশিংনীংঙাই ওইরবা ইনর্জী অমসুং পেসন অদু পুম্নমক্তা উবা ফংখি। মদু মখোয়গী অচেৎপা পান্দম অমদি শিংথানীংঙাই ওইরবা থৌনা অমসুং অচেৎপা পুকচেল অদুনা মরম ওইদুননি। তীমদা ঐগী নুংঙাইবা ফোংদোকচরি! নখোয়গী তুংলমচৎকী মায় পাকপশিংগীদমক য়াইফ-পাউজেল পাউজেল পীজরি।”
পি.এম.না ইং কুমজা ১৯১৯গী ঙসিগী নুমিৎ অসিদা জলিয়ানৱালা বাগতা থৱায়না পোন্থা পীখ্রবশিংদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ইং কুমজা ১৯১৯গী ঙসিগী নুমিৎ অসিদা জলিয়ানৱালা বাগতা থৱায়না পোন্থা পীখ্রবশিংদা ইকাই খুম্নবা উৎখ্রে। শ্রী মোদীনা মমাংগী চহিদা জলিয়ানৱালা বাগ স্মারক্কী শেমজিল্লবা কম্প্লেক্স শঙ্গাবদা থমখিবা ৱারোল অদুসু শিয়র তৌখ্রে। ত্বিত অমদা, প্রধান মন্ত্রীনা হায়খি; “ইং কুমজা ১৯১৯গী ঙসিগী নুমিৎ অসিদা জলিয়ানৱালা বাগতা থৱায়না পোন্থা পীখ্রবশিংদা ইকাই খুম্নবা উৎচরি। মখোয়গী লম্বা লৈত্রবা থৌনা অমসুং কত্থোকপা অদুনা হৌরক্লিবা মীরোলশিংদা ইথিল পীরগনি। মমাংগী চহিদা জলিয়ানৱালা বাগ স্মারক্কী শেমজিল্লবা কম্প্লেক্স শঙ্গাবদা ঐহাক্না থমখিবা ৱারোল অদু শিয়র তৌজরি। https://t.co/zjqdqoD0q2”
অকাশ কুমারনা ৱর্ল্দ বোক্সিং চেম্পিয়নশিপ্সতা ব্রোঞ্জ মেদল লৌরকপদা পি.এম. মোদীনা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা অকাশ কুমারনা ৱর্ল্দ বোক্সিং চেম্পিয়নশিপ্সতা ব্রোঞ্জ মেদল লৌরকপদা ফোঙদোকখ্রে। ত্বিত অমদা প্রধান মন্ত্রীনা হায়খি; "নীংথিনা শানখি অকাশ! ৱর্ল্দ বোক্সিং চেম্পিয়নশিপ্সতা মমল য়াম্লবা মেদল লৌরকপগীদমক থাগৎপা ফোঙদোক্লি। মসিগী মাইপাকপা অসিনা নহা ওইরিবা বোক্সরশিংনা মীথোই-মীহেন ওইনবগীদমক ইথিল পীরগনি। অদোমগী তুংগী পুন্সিগীদমক য়াইফ-মঙ্গোল পীজরি।"
জি ২০ ওসাকা মীফমগীদমক চৎলমদাইদা পীখিবা প্রধান মন্ত্রীগী ৱারোল

জি ২০ মীফম শরুক য়ারুনবগীদমক ঐহাক জপানগী ওসাকাদা চৎলে। ঐখোয়গী মালেম অসিনা ঙসি চাউনা মায়োক্নরিবশিং অমসুং খুদোংচাবশিং অসি ঐহাক্না মালেমগী অতোপ্পা লুচিংবশিংগা লোয়ননা খন্নগনি। মীফম অসিগী মরুওইবা এজেন্দাশিংদা নুপীদা শক্তি শিন্নবা, দিজিতেলাইজেসন অমসুং আর্তিফিসিয়েল ইন্তেলিজেন্তকা মরী লৈনবা ইসুশিং, অমদি এস.দি.জি.শিং এচিব তৌবদা লৈরিবা প্রোগ্রেসশিং অমদি তেরোরিজম অমসুং ক্লাইমেৎ চেঞ্জগুম্বা মালেম অসিনা চাউনা মায়োক্নরিবশিং থেংননবা ঐখোয়না অমত্তা ওইনা হোৎনবা য়াওরি। মীফম অসিদা মল্তিলেতেরেলিজম রিফোর্ম তৌনবগীদমক ঐখোয়গী অচেৎপা তেংবাং অদু অমুক হন্না মপঙ্গল কনখৎহন্নবা মরুওইবা খুদোংচাবা অমা ফংলগনি। মীফম অসিনা হৌখিবা চহী মঙাগী ভারতকী অচেৎপা দিবেলপমেন্ত এক্সপিরিয়েন্স অদু সেয়র তৌনবা প্লেৎফোর্ম অমসু ওইরগনি। ওসাকা মীফম অসিনা ২০২২দা জি-২০ মীফম হোস্ত তৌনবগী মায়কৈদা ভারতকী মরুওইবা খোংথাং অমসু ওইরগনি, মতম অদুদা ঐখোয়গী নীং তম্বগী ৭৫শুবা চহী কুমওন্দা অনৌবা ভারত অমদা খোংদারগনি। খোংচৎ অসিদা ঐহাক্না ঐখোয়গী পার্তনর লৈবাকশিংগী লুচিংবশিংগা লোয়ননা লৈবাক অনিগী ওইবা অমদি মালেমগী মরুওইবা ইশুশিংদা খন্ন-নৈনগনি। ঐহাক্না মথংগী রুসিয়া, ইন্দিয়া অমসুং চাইনা (আর.আই.সি.)গী ইনফোর্মেল ওইবা মীফমগী য়ুম্বু ওইনবসু মিৎয়েং থম্লি। ঐহাক্না মথংগী ব্রিক্স (ব্রাজিল, রুসিয়া, ইন্দিয়া, চাইনা অমসুং খা আফ্রিকা) অমসুং জে.এ.আই. (জাপান, অমেরিকা অমসুং ইন্দিয়া) লুচিংবশিংগী মীফমদসু শরুক য়ানবা মিৎয়েং থম্লি।
হিমাচল নুমিত্তা প্রধান মন্ত্রীনা পাউজেল পীবা

প্রধান মন্ত্রী, শ্রী নরেন্দ্র মোদীনা মহাক্কী ৱারোল অমদা হিমাচল প্রদেশ শেমখিবগী চহি ৭৫ মপুং ফাবা নুমিৎসিদা রাজ্যসিগী মীয়ামদা য়াইফ পাউজেল পীখ্রে অমসুং নীংতম্বগী চহি ৭৫ মপুং ফাবগী মতমদা রাজ্য শেমখিবগী ৭৫শুবা নুমিৎ তাবগী য়াইফরবা তান চান্নবা অসিদা নুংঙাইবা ফোংদোকখ্রে। নীংতম্বগী অমৃত মহোৎসবকী মনুংদা চাউখৎপগী মঙালবু রাজ্যসিগী মীপুম খুদিংদা য়ৌহন্নবা খোঙফম চেৎপবু মহাক্না অমুক হন্না নীংশিংখি। প্রধান মন্ত্রীনা মশাগী ৱাখল্লোন ফোংদোক্লদুনা শ্রী অতল বিহারী ভাজপায়না ইরম্বা শৈরেং অমা পন্দুনা থৌজাল লৈবা অমসুং ৱাখল চেৎপা মীয়াম্না খুন্দাবা নীংথিরবা রাজ্য অসিগা মহাক্কা মতম শাংনা মরী লৈনরম্ববু নীংশিংখি। ইং ১৯৪৮দা চিংগী রাজ্য অসি শেমখিবদা থেংনখিবা খুদোংচাদবা কয়া নীংশিংলদুনা, প্রধান মন্ত্রীনা হিমাচল প্রদেশকী মীয়াম্বু শিংনবশিংবু খুদোংচাবদা ওন্থোকপগীদমক্তা থাগৎপা ফোংদোকখি। মহাক্না রাজ্য অসিনা হোর্তিকলচর, মৈ হেন্না পুথোকপা, ইবা-পাবা হৈবগী চাং, খুঙ্গংগী লম্বী শোরোকশিংনা মফম কয়া শম্নহনবা, য়ুম্থোং খুদিংদা তোতি ঈশিং অমসুং মৈ ফংহনবগী মতাংদা মায় পাকপা ফংবগীদমক্তা থাগৎখি। হায়রিবা মায় পাকপশিং অসি ফংনবগীদমক্তা মমাংগী চহি ৭-৮দা হোৎনখিবা কয়াদা মহাক্না মিৎয়েং চঙখি। “নহা ওইরিবা জাই রামজীগী লুচিং মখাদা, ’দবল ইঞ্জিন সরকার’না খুঙ্গংগী শোরোক পাকথোক চাউথোকপা, হাইৱে পাকথোকপা, রেলৱে নেতৱর্ক্কী খোঙথাংশিং পায়খৎখি অমসুং মহৈশিং হৌজিক উবা ফংলে। কন্নেক্তিবিতীনা অসুম-অসুম ফগৎলকপগা লোয়ননা, হিমাচলগী তুরিজম্না অনৌবা মফমদা চঙশিনবা ঙম্লে”, হায়না প্রধান মন্ত্রীনা হায়খি। তুরিজমদা অনৌবা খোঙথাং থাংজিল্লক্লিবা অমসুং লমদমসিগী মীয়ামগী খুদোংচাবা অমসুং থবক্কী অনৌবা থোঙ কয়া হংলক্লিবা অসিদা প্রধান মন্ত্রীনা মিৎয়েং চঙখি। লাইচৎ মনুংদা খোঙজেল য়াঙনা অমসুং নীংথিজনা পাংথোকখিবা তিকা থাবগী থৌওংগী মতাংদা হায়রদুনা মহাক্না রাজ্যসিনা হকশেলগী সেক্তরদা চাউখৎপা ফংলিবা অসিগী মতাংদা অখন্ননা পনখি। হিমাচল প্রদেশকী তসেংবা মতিক হাংদোকপা ঙম্ববগীদমক্তা হোৎনবগী কনবগী তঙাই ফদবা লৈরিবসিগী মতাংদা প্রধান মন্ত্রীনা মরু ওইনা পনখি। তুরিজম, অৱাংবা থাক্কী মহৈ-মশিং তম্বা, রিসর্চ, আই.তি., বাইওতেক্নোলোজী, ফুদ প্রোসেসিং অমসুং নেচরেল ফার্মিংগী হীরমশিংদা পায়খৎলিবা থবকশিংবু অমৃতগী মতমসিদা মখা তানা চত্থবগী তঙাই ফদবা লৈ হায়না মহাক্না পনখি। হন্দক্কী চহিগী বজেত্তা লাউথোকখিবা ভাইব্রেন্ত ভিলেজ স্কিম্না হিমাচল প্রদেশতা কান্নবা য়াম্না পীগনি হায়না মহাক্না হায়খি। কন্নেক্তিবিতী হেনগৎলক্লিবা, উমংশিং হেন্না ফগৎহল্লিবা, লু-নানবা অমসুং খোঙথাংশিং অসিদা মীয়াম্না শরুক য়ারিবশিংগী মতাংদসু মহাক্না পনখি। মুখ্য মন্ত্রী অমসুং মহাক্কী কাঙবুনা কেন্দ্রগী য়াইফ য়ুম্বালগী স্কিমশিংবু, মরু ওইনা সোসিএল সেক্যুরিতীগী মতাংদা, হেন্না পাকথোক চাউথোকহল্লিবা অসিগী মতাংদা প্রধান মন্ত্রীনা ৱাফম থমখি। “পুকচেল শেংনা লুচিংবা, শান্তি পামজবা অকোয়বগী ফিভম, লাইনীংথৌ লাইরেম্বীশিংনা থৌজানবা অমসুং শুবা-নোম্বা কনবা হিমাচলগী মীয়াম, হায়রিবশিং অসিগা চাংদম্ননীংঙাই লৈতে। খোঙজেল য়াঙনা চাউখৎপগী তঙাই ফদবা হীরম খুদিং হিমাচলদা লৈ”, হায়রদুনা শ্রী মোদীনা মহাক্কী ৱারোল লোইশিনখি।
প্রধানমন্ত্রীনা কেদরনাথতা চৎখ্রে, ইনফ্রাস্ত্রকচর প্রোজেক্ত কয়ামরুমগী উরেপ-উয়ুং তমখ্রে

প্রধানমন্ত্রী শ্রী নরেন্দ্র মোদীনা ঙসি কেদরনাথতা চৎখ্রে। মহাক্না কেদরনাথ লাইশঙদা লাইনীং-লাইশোল পাংথোকখি অমসুং ইনফ্রাস্ত্রকচর অমসুং দিব্লপ্মেন্ত প্রোজেক্ত মঙাগী উরেপ-উয়ুং তমখি। প্রোজেক্তশিং অদুগী মনুংদা মন্দাকিনী তুরেল মপানগী তোর্বান্দ অমসুং ঘাৎ শেমজিনবা, কেদরনাথ লাইশঙ ফাওবা চুমদ্রিং য়ৌননবা এপ্রোচ অমা শেমগৎপা, শঙ্করচার্য কুতীর অমসুং শঙ্করচার্য ম্যুজিয়ম শেমগৎপা, কেদরনাথকী পুরোহিৎশিংগী য়ুমশিং শেমগৎপা য়াওরি। প্রধানমন্ত্রীদা কেদারপুর নৌনা শেমগৎ-শাগৎপগী প্রোজেক্তকী মরমদা পাউদমখি। কেদরনাথতা মীফম অমদা ৱা ঙাংলদুনা প্রধানমন্ত্রীনা হায়খি মদুদি দীৱালীগী নোংঙানবদা মফম অসিদা থুংলবদা য়াম্না নুংঙাইবা ফাওই। মহাক্না হায়খি মদুদি ঙসিগী নুমিৎ অসি গুজরাত্তা অনৌবা চহি হৌবা নুমিৎনি, থৌরম অসিদা মহাক্না মালেম পুম্নমক্কী মীয়ামদা য়াইফ-পাউজেল পীখি। মীয়ামগী সেবা তৌবা অসি ঈশ্বরগী সেবা তৌবনি হায়না ফোংদোক্লদুনা প্রধানমন্ত্রীনা ২০২২ ফাওবদা চাওখৎলবা ভারতকী মংলান মপুং ফাহন্নবা মশাবু মপুং ফানা কৎথোকচনবা ৱারেপ লৌরে। ২০২২দা ভারতকী নীং খা তম্বগী চহি ৭৫ মপুং ফারগনি। ২০১৩গী তমথিরবা মহৌষাগী থৌদোক অদুবু নীংশিংলদুনা প্রধানমন্ত্রীনা হায়খি মদুদি মতম অদুদা গুজরাতকী মুখ্যমন্ত্রী ওইনা মহাক্না তৌবা ঙম্বা পুম্নমক তৌখি লোইননা মহাক্না মফম অদুগী শেমগৎ-শাগৎকী থৌরাংদা গুজরাত রাজ্যগী তেংবাং অদুসু থমখি। প্রধানমন্ত্রীনা হায়খি মদুদি কেদরনাথতা পাংথোক্কদৌরিবা থবক-থৌরমশিংগী থোংদা কনাগুম্বা অমা হেক্তনা মসি খঙবা ঙমগনি মদুদি ফিদমনীংঙাই ওইরবা তির্থ মফম অমা – মদু লাইনীংবশিংগী থাজবগী ৱাফম্বু ওইরো নত্রগা পুরোহিৎশিংগী চাওখৎ-থৌরাংগী ৱাফম্বু ওইরো, করম্না ওইগনি। মহাক্না হায়খি মদুদি কেদরনাথতা মপুং ফাগদৌরিবা প্রোজেক্তশিং মগুন লৈবা ওইগনি, মখোয় অনৌবা মখলগী ওইবগা লোইননা ইনাৎকী মগুনশিং ঙাক-শেনগনি অমসুং অকোইবগী ফিভমদা অকাইবা পীদবা ওইগনি। শ্রী নরেন্দ্র মোদীনা হায়খি মদুদি হিমালয় অসি আধ্যতমিক, পুক্নীং হুনীংঙাই ওইরবা লম-কোইফম অমসুং মহৌষাবু নুংশিজবশিংগীদমক্তা ময়াম অমা ফংহনবা ঙম্মি। মহাক্না পুম্নমক্তা হিমালয়দা লাক্ননবা পাউজেলখি। থৌরম অসিদা উত্তরাখন্দগী রাজ্যপাল দা. কে কে পউল অমসুং মুখ্যমন্ত্রী শ্রী ত্রিবেন্দ্র সিংহ রাৱৎসু শরুক য়াখি।
কুসিনগরদা মহাপরিনির্ভনা স্তুপাদা প্রধান মন্ত্রী খুরুমখি

ঙসি বুদ্ধ পুর্নিমা নুমিৎতা প্রধান মন্ত্রী শ্রী নরেন্দ্র মোদী উত্তর প্রদেসকী কুসিনগরদা লৈবা মহাপরিনির্ভনা স্তুপাদা খুরুমখি। মসিগী মমাঙদা ঙসি, প্রধান মন্ত্রীনা ভাগবান বুদ্ধগী পোক্নফম নেপালগী লুম্বীনিদা চৎখি অমসুং ময়া দেবী লাইশঙদা খুরুমখি। লুম্বীনি মোনাস্তিক জোন্দা ইন্দিয়া ইন্তরনেসনেল সেন্তর ফোর বুদ্ধিস্ত কলচর এন্দ হেরিতেচ শানবা মহাক্না নেপালগী প্রধান মন্ত্রী সের বহাদুর দিউবাগা লোয়ন্না সিলানয়াস থৌরম পাংথোকখি। শ্রী মোদীনা নেপালগী প্রধান মন্ত্রীগা লোয়ন্না লুম্বীনিগী ইন্তরনেসনেল কনভেন্সন সেন্তর অমসুং মেদিতেসন হোলদা ২৫৬৬শুবা বু্দ্ধ জয়েন্তিগী থৌরমশু পাংথোকখি। ত্বিৎ অমদা, প্রধান মন্ত্রীনা হায়খি মদুদি কুসিনগরদা ইনফ্রাস্ত্রকচর ফগৎহন্নবা সরকারনা থবক কয়া পায়খৎলি। প্রধান মন্ত্রীনা ত্বিৎ তৌখি: “কুসিনগরদা লৈবা মহাপরিনির্ভনা স্তুপাদা লাই খুরুমখি। কুসিনগরদা ইনফ্রাস্ত্রকচর ফগৎহন্নবা ঐখোয়গী সরকারনা থবক কয়া পায়খৎলি, মসিনা মফম অসিদা লমকোয়বশিং অমসুং লাইখুরুম্বা মীওই য়াম্না লাক্কনি”।
পি.এম.না সাগর অহলাৱতনা সি.দবল্যু.জি.দা বোক্সিংদা সিলভর মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহম সি.দবল্যু.জি. ২০২২দা নুপাগী বোক্সিংগী কেজি ৯২+দা সাগর অহলাৱতনা সিলভর মেদল লৌরকপদা থাগৎপা ফোঙদোকখ্রে। প্রধান মন্ত্রীনা ত্বিত তৌখি; “সাগর অহলাৱতনা য়াম্না নীংথিনা শান্নখি! সি.দবল্যু.জি.দা বোক্সিংদা সিলভর মেদল লৌরকখিবগীদমক মহাকপু থাগৎচরি। গেম অসিদা য়াওরিবা ভারতকী পাৱরহাউসশিংগী মরক্তা মহাকসু অমনি অমসুং মহাক্কী মাইপাকপা অসিনা বোক্সরশিংগী হৌরক্লিবা মীরোলশিংদা ইথিল পীরগনি। তুংদা লাক্কদৌরিবা মতমশিংদা মহাক্না ভারতকী মীংচৎ মখা তানা পুরকপা ঙম্বা ওইরসনু। #Cheer4India”
প্রধান মন্ত্রীনা নবেম্বর ১৮দা পাঙথোক্কদবা তেরোরিজমদা ফাইনান্সিং তৌবা থিংনবা অহুমশুবা মিনিস্ত্রিএল কনফরেন্স ‘নো মনী ফোর তেরর’দা হৌদোকপগী ৱারোল পীগনি

প্রধান মন্ত্রী শ্রী নরেন্দ্র মোদীনা নবেম্বর ১৮গী অয়ুক পুং ৯:৩০ তাবা মতমদা নই দিল্লীগী হোতেল তাজ পেলেস্তা তেরোরিজমদা ফাইনান্সিং তৌবা থিংনবা অহুমশুবা মিনিস্ত্রিএল কনফরেসন্স ‘নো মনী ফোর তেরর’ (এন.এম.এফ.তি.)দা হৌদোকপগী ৱারোল পীগনি। নুমিৎ নিনিগী কনফরেন্স অসি নবেম্বর ১৮-১৯দা পাঙথোক্কনি, মসিনা শরুক য়ারিবা লৈবাকশিং অমসুং ওর্গনাইজেসনশিংগীদমক তেরোরিজমদা ফাইনান্সিং তৌবা থিংনবা হৌজিক লৈরিবা মালেমগী পথাপকী কান্নবা লোয়ননা থোরক্লিবা শীংনবশিং অসি কোকহন্নবা মথৌ তাবা খোঙথাংশিংগী মতাংদা খন্ন-নৈন্নবা অখন্নবা ফম্পাক অমা পীরগনি। কনফরেন্স অসি মমাংগী কনফরেন্স অনিগী (২০১৮গী এপ্রিলদা পরিসতা অমসুং ২০১৯গী নবেম্বরদা মেলবোর্নদা পাঙথোকখিবা) কান্নবশিং অমসুং লৌশিংদা য়ুম্ফম ওইগনি অমসুং তেরোরিস্তশিংদা শেল থাদবা তোক্নবা মালেমগী ওইনা পীনরিবা তেংবাং হেনগৎহন্নবা অমসুং মসি ওপরেৎ তৌনবা পর্মিসিব জুরিসদিক্সন এক্সেস তৌনবগী মাইকৈদা থবক পাইখৎলগনি। মসিদা মন্ত্রীশিং, মলতিলেতরেল ওর্গনাইজেসনশিং অমসুং ফাইনান্সিএল এক্সন তাস্ক ফোর্স (এফ.এ.তি.এফ.)কী মকোকশিং, দেলিগেসনশিংগী মকোকশিং য়াওনা মালেম শিনবা থুংবদগী দেলিগেৎ ৪৫০রোমনা শরুক য়াগনি। কনফরেন্স মনুংদা ‘তেরোরিজম অমসুং তেরোরিস্ত ফাইনান্সিংগী লৈরিবা গ্লোবেল ত্রেন্দশিং’. ‘তেরোরিজমগী ফন্দশিংগী ফোর্মেল অমসুং ইনফোর্মেল চেনেলশিং শীজিন্নবা’, ‘অনৌবা তেক্নোলোজীশিং অমসুং তেরোরিস্ত ফাইনান্সিং’ অমসুং ‘তেরোরিস্ত ফাইনান্সিং লাকশিনবদা থেংনবা শীংনবা কোকহন্নবা ইন্তর্নেস্নেল কো-ওপরেসন’ হায়বা অসিদা মীৎয়েং থম্বা সেসন মরিদা খন্ন-নৈনবশিং পাঙথোক্কনি।
ভাইব্রেন্ত গুজরাত সম্মিৎ ২০১৯গীদমক প্রধান মন্ত্রী হয়েং গুজরাত চৎকনি

ভাইব্রেন্ত গুজরাত গ্লোবেল ত্রেদ সো গান্ধীনগরদা হৌদোক্লগনি অহমেদাবাদতা স্তেত ওফ আর্ত, সরদার বল্লভ ভাই পতেল ইন্সতিত্যুৎ ওফ মেদিকেল সাইন্স শঙ্গারগনি প্রধান মন্ত্রীনা হয়েং অহমেদাবাদ শোপ্পিং ফেস্তিবেল–২০১৯ হৌদোক্লগনি জনুৱারী ১৮দা প্রধান মন্ত্রীনা ভাইব্রেন্ত গুজরাত সম্মিৎকী ৯শুবা এদিসন হৌদোক্কনি ২০১৯গী জনুৱারী ১৯দা প্রধান মন্ত্রী হজিরা, সিলভাসা অমসুং মুম্বাইদা চৎকনি হয়েং ২০১৯গী জনুৱারী ১৭তগী হৌরগা প্রধান মন্ত্রী শ্রী নরেন্দ্র মোদী নুমীৎ হুম্নিগী খোংচৎতা গুজরাত্তা চৎকনি। মতম অসিগী মনুংদা মহাক গান্ধীনগর, অহমেদাবাদ অমসুং হজিরাদা চৎকনি। হয়েং মহাক্কী অহানবা এঙ্গেজমেন্তদা গান্ধীনগরদা লৈরিবা মহাত্মা মন্দির এক্সিবিসন কম কনভেন্সন সেন্তরদা প্রধান মন্ত্রীনা ভাইব্রেন্ত গুজরাত গ্লোবেল ত্রেদ সো হৌদোক্কনি। ইন্দস্ত্রীয়েল অমদি বিজিনেস সেক্তর ২৫ হেনববু মফম অসিদা অম্ব্রেলা অমগী মখাদা উবা ফংগনি। নুমীদাংৱাইরমদা মহাক্না অহমেদাবাদতা সরদার বল্লভ ভাই পতেল ইন্সতিত্যুৎ ওফ মেদিকেল সাইন্স এন্দ রিসর্স শঙ্গাগনি। মসি অহমেদাবাদ ম্যুনিসিপাল কোর্পোরেসন্না শাবা এয়ার এম্বুলেন্স য়াওনা মোদর্ন এমেনিতী পুম্নমক য়াওরবা স্তেত ওফ আর্ত, সুপর–স্পেসিয়েলিতী পব্লিক হোস্পিতাল অমনি। মীতর ৭৮ ৱাংবা স্ত্রকচর অসি স্কিল, স্কেল অমসুং স্পীদকী শেংলবা তিন্নফম অমনি। দিজিতেল ইন্দিয়াগী স্পিরিৎ অদুগা লোয়ননা মসি মপুংফাবা পেপরলেস হোস্পিতাল অমা ওইরগনি। মসিনা মীচম প্রজাগী সেবা তৌগনি অমসুং অয়ুশ্মান ভারতকী পান্দম অদু ফংহনবদা মতেং পাংগনি। প্রধান মন্ত্রীনা হোস্পিতাল অদুদা ফংলিবা খুদোংচাবশিং য়েংশিনগনি অমসুং মীয়ামদা ৱা ঙাংগনি। নুমীদাংৱাইরম অথেংবদা প্রধান মন্ত্রীনা অহমেদাবাদ শোপ্পিং ফেস্তিবেল–২০১৯ হৌদোক্কনি। মসি ভাইব্রেন্ত গুজরাতকা মতম অমত্তদা পাংথোকই। প্রধান মন্ত্রীনা ভাইব্রেন্ত গুজরাত অহমেদাবাদ শোপ্পিং ফেস্তিবেল মাস্কোৎসু মায়খুম হাংদোক্কনি। অহমেদাবাদ শোপ্পিং ফেস্তিবেল–২০১৯ অসি ভারত্তা অসিগুম্বা মখলগী অহানবা থৌরম্নি। মসিনা সিতী ইন্তরপ্রাইজশিংদা মখোয়গী পোত্থোকশিং উত্থোক্নবা খুদোংচাবা অমা ফংহল্লগনি। প্রধান মন্ত্রীনা থৌরম অদুদা তিল্লিবা মীয়ামদসু ৱা ঙাংগনি। মথংগী নুমীৎ ২০১৯গী জনুৱারী ১৮দা প্রধান মন্ত্রীনা গান্ধীনগরদা লৈরিবা মহাত্মা মন্দির এক্সিবিসন কম কনভেন্সন সেন্তরদা ভাইব্রেন্ত গুজরাত সম্মিৎকী ৯শুবা এদিসন হৌদোক্কনি। ভাইব্রেন্ত গুজরাত সম্মিৎ অসি গুজরাতপু অহানবা ইনবেস্তমেন্ত দেস্তিনেসন অমগুম অমুক হন্না ইস্তাব্লিস তৌনবা ২০০৩দা প্রধান মন্ত্রী নরেন্দ্র মোদীনা মতম অদুদা গুজরাতকী মুখ্য মন্ত্রী ওইরিঙৈ মতমদা ৱাখল্লোন পীখি। ২০১৯গী জনুৱারী ১৯দা হজিরা গন ফেক্তরী লিংখৎপগী খুদম ওইনবা প্রধান মন্ত্রী হজিরাদা চৎকনি। হজিরাদগী মহাক্না দাদ্রা নগর হভেলিগী সিলভাসাদা চৎকনি। মহাক্না দিবেলপমেন্ত প্রোজেক্ত কয়া শঙ্গাগনি অমদি উরেপ উয়ুং তমগনি। মহাক্কী খোংচৎ লোইশিনলকপদা প্রধান মন্ত্রীনা জনুৱারীগী তাং ১৯দা মুম্বাইদা চৎকনি। মহাক্না ইন্দিয়ান সেনিমাগী নেস্নেল ম্যুজিয়মগী অনৌবা বিলদিং শঙ্গাগনি।
মন্ত্রীমন্দলনা তরামঙাশুবা ফাইনান্স কমিসনগী মতম ২০১৯গী নবেম্বর ৩০ ফাওবা শাংদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা তরামঙাশুবা ফাইনান্স কমিসনগী মতম ২০১৯গী নবেম্বর ৩০ ফাওবা শাংদোকপদা অয়াবা পীখ্রে। মসিনা কমিসন অসিবু ২০২০-২০২৫গী মতমগীদমক মসিগী রিকমেন্দেসনশিং অরোইবা ওইনা লেপথোক্নবা রিফোর্ম অমসুং অনৌবা অচুম্বশিং য়েংলদুনা ফাইনান্সিয়েল প্রোজেক্তসনশিংগীদমক তোঙান তোঙানবা চাংদম্নীংঙাই ওইবা এস্তিমেৎশিং য়েংশিনবা ঙমহল্লগি। য়ুম্ফম: তরামঙাশুবা ফাইনান্স কমিসন অসি ২০১৭কী নবেম্বর ২৭তা কন্সতিত্যুসন এন্দ ফাইনান্স কমিসন (মিসেলিনিয়স প্রোবিজন্স) এক্ত, ১৯৫১গী আর্তিকল ২৮০গী ক্লোজ (১)গী মখাদা রাস্ত্রপতিনা লিংখৎখি। কমিসন অসিনা মসিগী তর্মস ওফ রিফরেন্স (তি.ও.আর.)তা য়ুমফম ওইরগা ২০১৯গী ওক্তোবর ৩০ ফাওবদা মখোয়গী রিপোর্ত পীখৎকদবনি মদুদা ২০২০গী এপ্রিল ১দগী হৌগদবা চহী মঙাগী মতম অমা য়াওরি। কমিসন অসি প্লানিং কমিসন থিংজিনবা অমসুং মসিবু নীতি আয়োগনা মহুৎ শিনবা, নন-প্লান অমসুং প্লান চাদিংগী মরক্তা দিস্তিঙ্কসন লৌথোকপা, বজেৎ কেলেন্দর থা অমা ঙনখৎহনবা অমসুং অনৌবা শেনবা চহী হায়বদি ফেব্রুৱারী ১ হৌদ্রিঙৈ মাংওইননা মপুং ফাবা বজেৎ পাস তৌবা, ২০১৭কী জুলাইদগী গুদ্স এন্দ সর্বিসেস তেক্স (জি.এস.তি.) চৎনহনবা অমসুং শেন্দোল অমসুং লৈবাক্কী চগাগী ওইবা লম্বীগা লোইননা অনৌবা এফ.আর.বি.এম. আর্কিতেকচর য়াওনা হৌখিবা চহী মরিদা কেন্দ্র সরকারনা হৌদোকখিবা তোঙান তোঙানবা মরুওইবা লৈবাক্কী চগাগী ওইবা/বজেৎকী ওইবা রিফোর্মশিংগী মরুমদা শেমখিবনি।